آمریکا بیرلشمیش دؤولتلرینین ساوونما باخانلیغی (پنتاگون) سؤزجوسو مین باشی سین رابرتسون، آمریکا بیرلشمیش دؤولتلرینین سوریه‌نین قوزئی دوغوسونا عسگر گؤندره‌جگی ادعالارینا دایر،
"گوج دوروموموزدا بیر دییشیک‌لیک یوخدور" دئدی.
نیویورک تایمز قازئته‌سینین "پنتاگونون سوریه‌یه ۱۵۰ دولاییندا عسگر گؤندرمه‌یی پلانلاشدیردیغی" ادعاسی ایله باغلی آنادولو آژانسینین سورولارینی جاوابلان‌دیران رابرتسون، سوریه‌ده‌کی گوج دوروموندا بیر دییشیک‌لیک اولمادیغینی سؤیله‌دی.
آمریکا بیرلشمیش دؤولتلری پرزیدنتی دونالد ترامپین سوریه‌دن چکیلمه گؤستریشینی حیاتا گئچیرمه‌یه داوام ائتدیکلرینی قید ائد‌ن رابرتسون،
"گوج سویه‌سی میدانداکی شرطلره باغلی اولاراق معین اولوناجاق. گوونلیک سببیله سایی و زامان مسئله‌لرینه گیرمه‌ یه‌جییک" ایفاده‌لرینی ایشلتدی.
آمریکا بیرلشمیش دؤولتلرینین تورکییه ایله سوریه‌نین قوزئی دوغوسوندا گوونلیک مکانیزمینین قوشوللارینی سرعتله تطبیق ائتمک اوزره آددیملار آتدیغینی بیلدیره‌ن آمریکالی مین باشی ایکی اؤلکه آراسین‌دا آنلاشمانین بعضی یئرلرده‌کی پروسه‌نین پلانلاناندان داها سرعت‌لی ایرلیله‌دیگینی قید ائتدی. رابرتسون،
"ایش بیرلیگیمیزی و مشاوره‌لریمیزی آرتیرماق اوچون تورک متفیقلریمیزله یاخین چالیشمایا باغلیییق" دئدی.
بو آرادا، نیویورک تایمز قازئته‌سینین آمریکا بیرلشمیش دؤولتلری مقاملارینا دایاندیردیغی خبرین‌ده، سؤزوگئدن عسگرلرین سوریه‌یه انتقالینا دایر اونایین تورکییه ایله ائدیلن فعالیتلرین ایلک مرحله‌لرینین اوغورلو اولماسینا باغلی اولدوغونا دقت چکیلمیشدی. گؤندریله‌جک عسگرلرین تام اولاراق نه وظیفه ایجرا ائد‌جکلری ایسه بیلدیریلمه‌میشدی.
آمریکا بیرلشمیش دؤولتلری عسگرلری داها اؤنجه بؤلوجو ترور هؤرگوتو یپگ/پ‌کاکا ایله سوریه‌نین قوزئیینده گزرکن گؤرونتولنمیشدی.
بوندان باشقا، سوریه دموکراتیک گوجلری آدینی قوللانان ترور هؤرگوتو یپگ/پ‌کاکا طرفین‌دن، گئچه‌ن هفته‌لرده آمریکا بیرلشمیش دؤولتلرینین تورکییه ایله سوریه‌نین قوزئی دوغوسوندا ائدیلن کنترل گزیسی فعالیتلرینه عسگر گؤره‌ولندیرمه‌سینین آردین‌دان، یئتری قدر دستک آلمادیقلاری سببیله آمریکا بیرلشمیش دؤولتلرینین بؤلگه‌یه عسگر تقویه‌سی ائتمه‌سی طلب ائدیلمیشدی.
باشقان دونالد ترامپین نوامبر آیین‌دا سوریه‌دن آشاما‌لی اولاراق چکیلمه قرارین‌دان سونرا اؤلکه‌ده مینه یاخین آمریکا بیرلشمیش دؤولتلری عسگری قالدی.
